На основу члана 18. и 28. Одлуке о јавним расправама, (Службени гласник града Врања бр. 13/19), сачињава се следећи:

**ИЗВЕШТАЈ О ОДРЖАНОЈ ЈАВНОЈ РАСПРАВИ**

**НАЦРТА ОДЛУКЕ О БУЏЕТУ ОПШТИНЕ ВЛАДИЧИН ХАН ЗА 2020. ГОДИНУ**

**1.**

Јавна расправа о нацрту Одлуке о буџету општине Владичин Хан за 2020. годину спровeдена је у периоду од 18.11.2019 године до 02.12.2019. године.

**2.**

Отворени састанак одржан је у понедељак, 02.12.2019.године у просторији Велике сале Скупштине Општине Владичин Хан са почетком у 08:00 часова. Позив за јавну расправу уредно је оглашен посредством оглашавања на огласној табли Општинске управе Владичин Хан, радио Хана као и путем званичне интернет странице Општине Владичин Хан.

 **3.**

Отворени састанак отворила је Бранка Милосављевић, руководитељка Одељења за финансије и привреду Општинске управе Владичин Хан, која је, у најважнијим сегментима, представила платформу макроекономске политике која је примењена приликом израде Нацрта Одлуке о буџету. Представљен је у кратким цртама **приказ проведеног поступка у изради предлога одлуке** и то:

* Упутство за израду буџета јединица локалне самоуправе Министарства финансија,
* Упутство Одељења за финансије и привреду за израду финансијских планова корисника буџета Општине Владичин Хан,
* Израда финансијских планова корисника буџета у складу са утврђеним лимитима и подношење Одељењу за финансије и привреду,
* Усаглашавање финансијских планова у поступку израде нацрта буџета кроз договарање, многобројне консултације и поштовање новопостављених ограничења за поједине врсте расхода – издатака од стране Министарства финансија,
* Достављање нацрта Одлуке Општинском већу на усвајање

**4.**

Након упознавања са поступком доношења предлога Одлуке руководитељка је представила буџет Општине кроз његове најважније карактеристике (укупан обим буџета, кретање прихода, обим средстава по појединим корисницима буџета, обим средстава издвојен за финансирање невладиних организација, новине у финансирању појединих расхода, стратешки приоритети општине у делу инвестиционих улагања, улагања у младе, социјална политика, улагање у образовање и друге важне секторе функционисања локалне самоуправе).

**5.**

Предлог Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација о појединим апропријацијама и које је указивало на могућност да се примедбе на предлог одлуке могу достављати у писменој форми.

**6.**

Након уводног излагања и образложења предлога одлуке о буџету за 2020. годину учешће присутне јавности огледало се кроз давање коментара док у писаном облику примедбе, сугестије и питања нису достављана.

До почетка одржавања јавне расправе није било примедби на предлог одлуке а пристигла су два предлога и то:

* **Предлог Удружења Рома интелектуалаца** који се огледа у следећем
* За израду акционих планова за Роме .... укупно 1,000.000 динара
* За образовну инклузију са ромском децом ...... укупно 1,000.000 динара
* За медијаторе у области социјалне заштите ...... укупно 1,000.000 динара и
* За становање/пресељење/легализацију и озакоњење објеката у ромским насељима укупно 1,000.000 динара.

Уз писани облик предлога исти је образложио Фадил Куртић као присутан на јавној расправи али му је предочено да се у овој форми исти не може прихватити обзиром да није прецизан, не говори о врстама трошкова који се захтевају већ само наводи масу непоходних средстава, даље да је на снази још увек забрана запошљавања у јавном сектору те да медијаторе, координаторе и сличне посреднике у циљу побољшања положаја ромске популације није могуће трајно запослити. Надаље је овом представнику предочено да је суфинансирање пројеката у сарадњи са донаторима и ресорним министарствима могуће сходно стратегији развоја и накнадним укључивањем у буџет по закљученим уговорима о донацијама.

Обзиром да су навођени проблеми ромске заједнице у различитим аспектима друштвеног живота (канализација у деловима МЗ Прекодолце, у Видинској долини, проблем простора за ромска гробља, лош одазив локалних институција у покушају заједничког деловања зарад побољшања положаја Рома,...) то је присутном објашњено да јавна расправа о буџету ове проблеме не може да реши већ да они представљају претходно питање за многе друге институције јавног сектора Општине.

**УСЛЕД СВЕГА НАПРЕД НАВЕДЕНОГ**, **ОДЕЉЕЊЕ ЗА ФИНАНСИЈЕ И ПРИВРЕДУ СМАТРА ДА ПРЕДЛОЖЕНЕ ИЗМЕНЕ НИЈЕ МОГУЋЕ РЕАЛИЗОВАТИ**

* **ЈП за комунално уређење Владичин Хан** предложило је да се са програмске класификације: 1102-0001- Управљање/одржавање јавним осветљењем, функције: 640 - Улична расвета, позиције: 106, економске класификације: 511 - Зграде и грађевински објекти, опредељени износ од 29.000.000 динара, **умањи за 3.000.000 динара**и иста средства усмере на следећим позицијама:

**За 1.800.000 динара увећати** опредељена средства за текуће поправке и одржавање јавних површина на програмској класификацији: 1102-0002 - Одржавање јавних зелених површина, функцији: 540 - Заштита биљног и животињског света и крајолика, увођењем нове позиције: 84/1 и економске класификације: 425–Текуће поправке и одржавање, у износу пренетих средстава.

**За 1.200.000 динара увећати** опредељена средства за докапитализацију ЈП за комунално уређење Владичин Хан на програмској класификацији: 1102-0003 - Одржавање чистоће на површинама јавне намене, функцији: 510 - Заштита животне средине некласификована на другом месту, позицији: 79, економској класификацији: 621 - Учешће капитала у домаћим нефинансијским предузећима, тако да иста након увећања износе 6.200.000 динара, уместо претходно опредењених 5.000.000 динара.

**ОДЕЉЕЊЕ ЗА ФИНАНСИЈЕ И ПРИВРЕДУ СМАТРА ДА ЈЕ ПРЕДЛОЖЕНЕ ИЗМЕНЕ МОГУЋЕ РЕАЛИЗОВАТИ.**

* Најзад, у јавној расправи учешће је узела и директорка ЈП Водовод – Весна Стојковић која је предложила да се у односу на предлог буџета изврше измене везане за финансирање ЈП Водовод на начин где се са позиције 100 преусмери износ од 2,000.000,00 динара на позицију 83 (обе економске класификације 621 –докапитализација јавних предузећа).

**ОДЕЉЕЊЕ ЗА ФИНАНСИЈЕ И ПРИВРЕДУ СМАТРА ДА ЈЕ ПРЕДЛОЖЕНЕ ИЗМЕНЕ МОГУЋЕ РЕАЛИЗОВАТИ.**

Са представљањем грађанског буџета Општине Владичин Хан за 2020. годину завршена је јавна расправа.

**7.**

Увидом у спискове присутних на јавној расправи утврђена је посета од укупно 7 грађана, , корисника буџета и осталих заинтересованих лица.

Примедби и сугестија на предлог Одлуке није било те Одељење Општинском већу на анализу и евентуално разматрање упућује нацрт буџета Општине Владичин Хан за 2019. годину без додатних предлога за измене изузев што се изјашњава позитивно о изменама децидно наведеним у тачки 5.

Јавну расправу су организовали и реализовали Општинско веће, Одељење за финансије и привреду Општинске управе и ИТ Администратор Општинске управе.

Јавна расправа завршена је у 8:50.

 Руководитељка одељења за финансије и привреду

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Бранка Милосављевић